b'\n_START_ARTICLE_\nNogometni leksikon\n_START_PARAGRAPH_\nNogometni leksikon u izdanju Leksikografskog zavoda Miroslav Krle\xc5\xbea iz 2004. godine priru\xc4\x8dnik je posve\xc4\x87en nogometu, najrasprostranjenijem i najpopularnijem \xc5\xa1portu dana\xc5\xa1njice._NEWLINE_Leksikon obra\xc4\x91uje cjelokupnu povijest nogometa od njegovih po\xc4\x8detaka u 19. stolje\xc4\x87u u Engleskoj pa sve do po\xc4\x8detka 21. stolje\xc4\x87a, a tako\xc4\x91er obra\xc4\x91uje i razvoj hrvatskog nogometa. U nogometnom su leksikonu obra\xc4\x91eni svi najzna\xc4\x8dajniji hrvatski i inozemni nogometni klubovi, igra\xc4\x8di, treneri, du\xc5\xbenosnici, suci i lije\xc4\x8dnici. Leksikon tako\xc4\x91er obra\xc4\x91uje i sve nacionalne nogometne saveze, doma\xc4\x87e i inozemne gradove va\xc5\xbene u povijesti nogometa, hrvatske podsaveze, stadione, hrvatske nogometne novinare i tiskovine, op\xc4\x87e pojmove koji zadiru u raznovrsne aspekte nogometne igre (pravila, oprema, taktika, tehnika, organizacije, obrazovne ustanove, medicinska tematika) pa sve do nogometa kao umjetni\xc4\x8dke inspiracije ili objekta oblikovanja._NEWLINE_Na kraju Leksikona je donesen detaljan pregled rezultata postignutih u najva\xc5\xbenijim reprezentativnim i klupskim natjecanjima._NEWLINE_Nogometni leksikon dostupan je u mre\xc5\xbenom obliku na portalu znanja enciklopedija.lzmk.hr.'